Hierdie oordenking het op 19 Junie 1986 in Ons Stad verskyn! Dit word egter hier herhaal as toepaslik vir die huidige, hoewel ietwat verkort.
Die situasie in ons land is sorgwekkend. Die ergste is dat ‘n mens geslaan word met ‘n gevoel van magteloosheid. Wat kan ons as enkelinge aan die situasie doen?
Die één ding wat ons kan doen, is om te bid. Soos ons in ons hele lewe elke moeilike ding na God moet bring, so moet ons ook hiermee doen.
Daar, voor die aangesig van God, moet ons ons verneder en verootmoedig. Ons moet onthou dat ons in die eerste instansie met God te make het en eers daarna met die mense en die wêreld.
Hy wat alles in Sy hande het, kon ook hierdie moeilike tyd vir ons afgeweer het. Maar Hy het nie. Hy vind dit goed dat dit oor ons kom.
Waarom doen God dit? Van een ding kan ons verseker wees en dit is dat God ons nie in die noute bring omdat Hy ons haat of wil vernietig nie. Nee, God gun ons altyd die lewe.
Selfs in Sy gerig is Sy doel om ons te reinig, tot bekering te bring, om ons te nooi om deur Sy genade te breek met wat verkeerd is, om Sy vergiffenis te ontvang en dan ‘n nuwe begin te maak.
Ons moet begin deur te vra wat God wil hê ons moet doen. Dit is die allerbelangrikste ding vir ons. Ons moet eers vra wat God by ons wil verander voordat ons Hom vra om ons lot te verander. Dit is vir God maklik om ‘n wending te bring en die kwaad van ons af te weer. Dit mag egter nie al wees wat ons van God vra nie. Dan sou ons godsdiens nie beter wees as dié van die heidene nie.
Dikwels is ons gebed op dieselfde vlak, wat ons begeer van God, bewaring van ons lewe en welvaart, maar nie die vernuwing van ons lewe nie; vryspraak van God se straf, maar nie vryheid van die sonde nie; die instandhouding van ons Republiek, maar nie die koms van Sy koninkryk nie.
God kan ook vandag nog wonders doen. Dit is egter deel van die baie dinge wat God “byvoeg” vir hulle wat die Koninkryk en die wil van God soek. Laat ons dus God smeek om ons in Sy wil te bring en oor ons ‘n weg van vrede te beskik.
Vir die Afrikaner wat by die jaarwisseling sy/haar leefwêreld betrag en takseer, is daar onmiskenbaar vlamme wat brand en wat geblus moet word. Hierdie vlamme word aangesteek vanuit die diaboliese aanslag teen die witvel op haas elke terrein – moorddadige misdaad in die woonplek, SEB in die werkplek, #AfrikaansMustFall, universiteite wat “gedekolonialiseer” moet word, sportkwotas, gryp van grond en eintlik alle besittings, bedreigende kriminalisering van die Bybel en so gaan ‘n lys aan wat voorheen ondenkbaar was.
Waarop dit neerkom, is dat die beskaafde westersgeoriënteerde leefwyse wat die blanke na die suidpunt van Afrika gebring het en hier tot ‘n hoogtepunt ontwikkel het, nou onder hom uitgepluk moet word en vervang moet word met ‘n nuutgevonde Afrika-barbarisme.
Onder die gevaarlikste vlamme is die volgende:
• Verval van SA as staat: Vanweë die meedoënlose stelselmatige uitskuiwing van blanke kundigheid uit alle sektore in die landsopset, het SA ‘n falende staat geword, slegs ‘n kerf bokant rommelstatus.
• Onderwys: Vanweë die in die grond duik van die onderwysstelsel in SA onder 22 jaar van die ANC-bewind, veral in swart skole, is daar ‘n massa swart kinders wat nie bevoeg is vir tersiêre opleiding nie. Hoewel nie veralgemeen kan word nie, word die gaping al groter tussen ‘n meerderheid swart leerders en ‘n minderheid blanke leerders – tans feitlik oninhaalbaar groot. Dit konstitueer perfekte rewolusionêre teelaarde.
• Grond: Indien staatsgrond en grond van tradisionele swart gebiede verreken word, is die grootste hoeveelheid grond in die land moontlik onder swart beheer. Dit is 'n infame leuen dat blankes grond van swartmense gesteel het, terwyl die lakmoestoets inkom by die vraag wat gebeur met produktiewe benutting van grond. Daarom is die Malema-aanhitsing tot grondgryp, letterlik speel met vuurhoutjies by dinamiet.
• Water: Vanweë die feit dat die ANC-bewind die land die afgelope 22 jaar gestroop het van sy staatsfondse en ander bates, het infrastruktuur verval tot bykans onherstelbaar. Een hiervan is die watervoorrade – Gauteng as die ekonomiese hartland is met die Vaaldamstelsel op krisispunt en so is Bloemfontein en die meeste plattelandse dorpe. Daarby is die meeste riviere en spruite vrot van besoedeling. Afgesien van drinkwater – as daar nie water vir Eskom-kragsentrales is nie, is daar ook nie elektrisiteit nie.
• Staatsgesondheidsorg: Die toestande in staathospitale en –klinieke het skokkend verval, met sterftes vanweë swak dienslewering wat gereeld voorkom. Heelwat hospitale en klinieke het al gesluit. Die jongste verslag van die Nakomingskantoor van Gesondheidstandaarde toon dat tot en met 31 Maart 2016 het slegs 89 van 1 427 staatshospitale en -klinieke aan die minimum standaard voldoen.
• Finansiële bankrotskap: Met meer welsynsbegunstigdes as belastingbetalers word die nasionale begrotingstekort al groter, terwyl dit R147 miljard kos net om die rente op staatskuld te betaal. Ongeveer ses van die nege provinsiale regerings is tegnies bankrot en so is bykans 80% van munisipaliteite in die land, asook feitlik alle staatsondernemings. Die oorgrote hoeveelheid geld gaan in salarisse en min vir infrastruktuur en ontwikkeling.
• Korrupsie: Daar kan met reg gesê word dat die ANC nie korrupsie uitgevind het nie, dit het dit net vervolmaak. Hierin gee die agbare staatspresident skitterend – maar so tragies – die paas aan. Staatskaping is ’n konsep wat die ANC aan SA voorgestel het. Die miljarde der miljarde aan korrupsie is duiselingwekkend.
• Aanslag teen landbou: Alles word deur die regering in die stryd gewerp om die kommersiële landsbousektor – die oorblywende sowat 34 000 by verre blanke boere – te ondergrawe. Dit geskied ongeag die betekenis van die voedselketting. Die mislukkingskoers van swart boere op “hervormde” grond is sowat 95%, terwyl wetsontwerpe op die tafel is wat “grondsteel” by blanke boere kan “wettig.”
• Misdaad: Misdaad sou al handuit geruk het as dit nie was dat die private sekuriteitsbedryf in SA groter is as die SAPD en SANW saam nie. Voorts is dit ‘n statistiese feit dat jaarliks duisende blankes deur swartes vermoor word, terwyl wit op swart geweld absoluut minimaal voorkom.
• Swart rassisme: Rassisme van swart teen wit is vervat in meer wette as wat sg. Apartheid ooit gehad het- soveel so dat SA die enigste land ter wêreld is waar die swart meerderheid sigself wetlik verskans teen die blanke minderheid. Terwyl nooit maar nooit veralgemeen kan word nie en daar welwillende swartmense is en kwaadwillige blankes, staan die kernwaarheid vas.
• Haatwetsontwerp: Een van die gevaarlikste vlamme tans is die wetsontwerp op haatspraak, wat in huidige formaat kan behels dat sekere Bybelse verklarings gekriminaliseer word. Ingevolge die bepalings van die wetsontwerp sou dit ook moeilik wees om enigiets omtrent swart mense te kritiseer sonder om kriminele aanklagte in die gesig te staar.
Te midde van die gevaarvlamme is daar ook ligpunte – positiewe geleenthede – soos die volgende:
• Behoudende Afrikaners handhaaf volhardend ‘n hoë lewensstandaard en morele peil. Gesinne met gesonde ouerlike gesag, veral in die persoon van ‘n aanwesige, leidinggewende vaderfiguur, word in stand gehou.
• Skole met oorwegend blanke kinders en blanke onderwysers word op ‘n hoë standaard in stand gehou. Hiervan het ‘n groot aantal nog Afrikaans as moedertaal as medium van onderrig, hoewel die druk om al meer te “transformeer”, geweldig is.
• Alternatiewe samelewingstrukture vir Afrikaner-selfbeskikking met hoë lewensstandaard en hoë morele waardes, tree al sterker na vore, bv. die Solidariteit Beweging met sy komponente, in sonderheid Afriforum, Orania, Fedsas, ens. Op hul onderskeie terreine vorm hierdie instansies ‘n bastion teen verval en verswelging
• Hernude en wyer gebondenheid aan die Gelofte van Bloedrivier word al meer sigbaar onder die Afrikaner van vandag. Geloftefees op 16 Desember, met geloof in die genade wat daar ook vir die Afrikaner is by die almagtige, Drieënige God, word in toenemende mate gevier. Daarvan getuig die meer as 150 Geloftefeeste landswyd vanjaar gelys in hierdie uitgawe van Ditsem Nuus.
• Wêreldwyd is daar ‘n golf van terugkeer na eie nasionale identiteite en behoudende, Bybelgebaseerde waardes – soos gesien in die onlangse opspraakwekkende gebeure in die VSA, in Brittanje en in ‘n groot aantal Europese lande en in lande soos Japan, Suid-Korea, Taiwan, ens. Dit dien as versterker en geleentheid vir die Afrikaner om sy eie erfenis te koester en te ontwikkel en nie verswelg te raak in die eenwêreldmoeras van die Nuwe Wêreldorde (NWO) nie.
Die vlamme teen die Afrikanervolkie brand hoog, maar sake is tans ook geposisioneer op ‘n kruispad met opsies wat tot reding kan lei. Derhalwe word gebid, gehoop en geglo dat 2017 die waterskeidingsjaar vir die Afrikaner gaan wees na ‘n nuwe en beter as ooit toekoms.
Met die Cheetahs wat die kruin van sukses ry en die Springbokke op 'n ongekende laagtepunt, kom die vraag onvermydelik op watter lyn is daar te trek tussen dié twee? Vir 'n antwoord daarop, kan op bepaalde kenmerke van elke geval gelet word.
Sover dit die Cheetahs aangaan, is dit duidelik dat die man wat die ommekeer teweeg gebring het, afrigter Franco Smith is. Wat is dan sy suksesformule?
Wat in die media verswyg word, maar 'n feit is, is dat Smith 'n diep Christen-gelowige is wat sy lewensbeskouing in sy werksplek uitdra. Hy benader die Cheetahspelers uit 'n Christelike oogpunt en het by hulle die waarde van geloof tuisgebring en hulle geleer om om te gee – vir andere en ook vir mekaar. Hieruit het die span onwrikbare selfvertroue ontwikkel en dit het Smith aangevul met ontwikkeling van vaardighede en fiksheid tot op die hoogste vlak, tesame met 'n wedstrydplan gebaseer op bal in die hand.
Laasgenoemde is die mees basiese reël van die spel, soos toe William Webb Ellis doer terug in 1823 die sokkerbal in 'n wedstryd opgetel en daarmee begin hardloop het om sodoende die spel rugby te geskep het. Dit is waarom vandag die doellose geskop in rugby so futiel is, soos die Bokke tans doen, selfs al gaan dit onder die dekmantel van “taktiese skop”.
Nog 'n ding van Smith is dat hy eers die mens in die spelers ontwikkel en daarna ontpop die speler as't ware vanself. Vandaar sy sukses met ongeslypte talent soos Neill Jordaan, Neil Marais, Uzair Cassiem, Tier Schoeman en talle ander.
By die Bokke is die prentjie feitlik omgedraai. Daar word op groot name eerder as huidige vorm en potensiaal gefokus, terwyl afrigting power is en 'n skopwedstrydplan gevolg word. Die doodsteek is natuurlik kwotas. Die beste spelers in elke posisie word nie gekies nie, wat beteken 'n gekniehalterde span moet meeding met die beste in die wêreld.
Spelers soos Elton Jantjes, Oupa Mohoje, Juan de Jongh, Damian de Allende en nog 'n paar behoort op grond van hul vertonings nooit weer 'n Springboktrui oor hul kop te trek nie. Franco Smith het Mohoje nie eers vir sy finale Curriebekerspan gekies nie.
Voordat kwotas nie uit die sisteem van SA rugby van top tot bodem uitgewis word nie, is daar weinig kans dat die sport in die land weer tot sy reg in die wêreld gaan kom. Dit sluit in dat ontslae geraak moet word van Jurie Roux & kie. met hul knieval voor Sportminister Fikile Mbalula.
As die produk van visionêre denke vier jaar gelede deur die Opvoedingsraad van die Orania CVO-skool met die oog op baanbrekersuitbreiding, is 'n hipermoderne Tegniese Opleidingsentrum vir die skool op Vrydag 28 Oktober tydens 'n luisterryke geleentheid ingewy. Die Sentrum maak voorsiening vir die aanbieding van loopbaangerigte tegniese vakke, naas die bestaande akademiese vakkeuses, terwyl dit ook meerdoelig beskikbaar gestel word vir gebruik deur tersiêre onderriginstansies.
Ná deeglike navorsing waartydens tegniese skole, kolleges en universiteite landswyd besoek is, is 'n eiesoortige model ontwerp met doelontwerpte fasiliteite. In die konstruksiefase die afgelope twee jaar is slegs van Orania eie arbeid gebruik gemaak, terwyl ouers, donateurs en borge gehelp het dat die fasiliteit teen 'n projekkoste van slegs R4,3 miljoen voltooi kon word – teenoor die intrinsieke waarde van sowat R7,5 miljoen.
Ouers en ondersteuners het vragmotors, laaigrawe, trekkers, ens. dikwels op eie koste verskaf en in die proses is sowat 4 500 ton klip uit die bouterrein verskuif. Die eindproduk is 'n gebou wat bestaan uit ontvangsarea, kantore vir die sentrumbestuurder en admin personeel, Fisiese Wetenskapklaskamer, IGO-klaskamer, drie lesinglokale, ouditorium, Elektriese werkswinkel, Siviele werkswinkel en Meganiese werkswinkel, met buite praktiese werksareas.
Die lokale is elkeen doelontwerp, met net die beste boumateriale en tegnologiese inhoud. Die Sentrum word deur die skool bestuur, maar 'n strategiese faktor is dat dit ook beskikbaar gestel word vir tersiêre opleidingsinstansies. Een van laasgenoemde is Bo-Karoo Opleiding op Orania wat reeds kursusse in boukunde, soos messel, pleister, elektries, loodgieters, ens. aanbied. Trouens die eerste vyf studente het pas hul kwalifikasies verwerf.
Solidariteit Helpende Hand was die strategiese vennoot in die oprigting van die Sentrum en is met die inwyding 'n gedenkplaat onthul deur die direkteur van Solidariteit Helpende Hand, dr. Danie Brink en die adjunk-uitvoerende hoof van Solidariteit, dr. Dirk Hermann. Die uitvoerende hoof van Solidariteit, Flip Buys het 'n witstinkhoutboom geplant.
Die hoof van Orania CVO-skool, Johan de Klerk, sê die skool bied vanaf begin volgende jaar die volgende uitsonderlike loopbaan-gerigte vakkeuses aan:
● Afrikaans Huistaal, Engels, Lewensoriëntering (aldrie verpligtend)
● Wiskunde / Tegniese Wiskunde
● Fisiese Wetenskap / Tegniese Wetenskap
● Ingenieursgrafika en –ontwerp
● Sweis- en metaalwerk / Elektriese kragstelsels
Die skool het ook pas akkreditasie by die hoogaangeskrewe Independent Examinations Board (IEB) verkry. Vakke wat by die skool in die vooruitsig gestel word vir implementering is: Konstruksie / Houtbewerking / Loodgietery / Motorwerktuigkunde / Pas- en draaiwerk / Elektronika en Digitale elektronika.
Die inwydingsgeleentheid is bygewoon deur sowat 1 200 mense vanuit die omliggende streek insluitende vanaf dorpe soos Hopetown, Vanderkloof, Douglas, Jacobsdal, De Aar, Kathu, Kimberley, ens. Gaste is deur hoërskoolleerlinge in hul skooldrag deur die nuwe Sentrum begelei, terwyl in 'n groot markiestent die skool 'n aantal kos- en ander stalletjies vir fondsinsameling bedryf het. Die verrigtinge is in 'n tweede markiestent met 1 000 stoele gehou. Ekstra sitplek moes buite die tent aangebring word.
Tydens die inwydingsfunksie, wat geopen is deur ds. Koos Kirsten van die Gereformeerde Kerk Orania, het die voorsitter van die Opvoedingsraad, Hannes du Preez, gewys op die geweldige demografiese druk waaronder sg. voormalige Model C-skole verkeer en gesê Orania CVO het tydig 'n kopskuif gemaak ten einde 'n volhoubare alternatief te skep. Hy het ook genoem dat die skool Projek 500 in werking gestel het om sy leerlingtal oor die volgende vier jaar na 500+ op te stoot.
Du Preez het ook genoem dat die volgende fase van uitbreiding van die skool behels 4 x rugbyvelde, 6 x netbalbane, 'n veeldoelige koshuis, adminblok, skoolsaal met personeelkamer en snoepie en moontlik 'n volledige voorskoolse fasiliteit vir vanaf babasorg tot Graad 0. Die oogmerk is om die skool te ontwikkel in die grootste streekskool vir Afrikanerkinders in sentraal-SA.
Die projekbestuurder vir die oprigting van die Sentrum, Willie Nel van Wilco Ontwikkeling, het in sy bedankings die uitstekende spanwerk met die projek beklemtoon. Hy het ook genoem dat aanliggend aan die Sentrum is sowat 20 ha beskikbaar vir ontwikkeling van verdere tersiêre opleidingsfasiliteite. Daar word reeds met Akademia onderhandel oor die moontlike aanbieding van universitêre kursusse vanaf begin 2018.
Die verrigtinge is afgesluit met eers 'n professionele vuurwerkvertoning en daarna 'n polsende vertoning deur Jay en Lianie May. Laasgenoemde het agterna haar lof uitgespreek vir die vlak van uitnemendheid waarop die geleentheid aangebied is.
Die veiligheid van die inwydings-geleentheid is deur OVD Veiligheid gemonitor deur o.a. 'n hommeltuig met kamera.
Die eskalerende verslegtende misdaadsituasie in SA sedert 1994 tot die vlak dat die land volgens statistieke een van die mees gewelddadigste en moorddadigste ter wêreld geword het, het noodwendig gelei tot die sterk opkoms van die private sekuriteitsbedryf in die land. Hierdie opkoms was sodanig dat die totale getal personeellede van sowat 9 000 private sekuriteitsmaatskappye – uitsluitlik operasioneel in stedelike gebiede – vandag op 'n geraamde 1.7 miljoen die gesamentlike personeeltal van die SA Polisiediens en SA Nasionale Weermag oortref.
Hierdie sekuriteitsmaatskappye maak van die beste tegnologiese moniterings- en kommunikasietoerusting gebruik. Navorsing en amptelike statistieke toon dat die misdaadsyfer in die land beduidend afgeplat het met die opkoms van private sekuriteits-verskaffers.
Gedurende hierdie tyd is die effektiewe kommandostelsel afgeskaf, wat ŉ ontsettende leemte in landelike gebiede gelaat het, veral wat betref die landboubedryf. Hierdie kombinasie van faktore het weer gelei tot die ontwikkeling van, enersyds die plaaswagstelsel van georganiseerde landbou en, andersyds, die buurtwagstelsel in stedelike woonbuurtes en op dorpe. Buurtwagstelsels word tans baie effektief deur AfriForum georganiseer en verfyn tot ŉ betekenisvolle vlak van doeltreffendheid.
Nog ŉ verskynsel wat na vore gekom het met die onvermoë om misdaad onder bedwang te hou, is die opkoms van vigilante groepe, maar wat gekenmerk word deur “wet in eie hande neem” en wetteloosheid op sigself.
Voortspruitend uit hierdie praktiese scenario, het die SA Instituut vir Rasseverhoudinge en AfriForum ŉ wetenskaplike ondersoek gedoen na die misdaadsituasie in SA en in September 2016 aanbeveel dat dit ten beste aangespreek kan word deur ŉ nasionale strategie, waarin voorsiening gemaak word vir die drieledige rol van die SAPD, die private veiligheidsbedryf en gemeenskapaksies.
Dit is teen hierdie breë agtergrond dat Orania Dorpsraad besluit het om Orania Veiligheidsdienste (Edms.) Bpk wat alreeds sedert 2011 funksioneer en handeldryf as OVD Veiligheid, se funksies uit te brei en ŉ kommersiële diens daar te stel vir privaat- en besigheidskliënte in en om Orania. OVD Veiligheid is dan ook geregistreer by die Private Sekuriteitsbedryf Regulatoriese Owerheid van SA (PSIRA).
As sodanig is die maatskappy nou toegerus met opgeleide personeel, ŉ 24/7 bemande beheerkamer, gespesialiseerde voertuie en die nodige toerusting. Moniteringskameras is op strategiese toegangspunte in die dorp aangebring en verseker so die deurlopende monitering van alle beweging in en om die dorp.
Op die patroon van stedelike veiligheids-maatskappye is OVD Veiligheid gerat om die volgende dienste en produkte te kan lewer: 24 uur monitering en installering van kameras; Installering van alarms in wonings en besighede; Paniekknoppies vir persoonlike gebruik; Installering van geslotebaan TV en elektroniese hekke asook gewapende reaksie en Paramediese dienste in noodgevalle.
Die gebied wat gedek word, is, benewens Orania, ook Hopetown, Phillipstown, Petrusville en Vanderkloof, tesame met hul omliggende plase. OVD Veiligheid is dus gefokus nie net primêr op Orania nie, maar ook op die omliggende streek.
Die koste vir residensiële alarmmonitering van wonings wissel vanaf R 150.00 tot R 270.00. Alarminstallasies word na gelang van behoeftes gekwoteer.
Groei in Orania
Orania as unieke selfstandige Afrikanergemeenskap toon veral die afgelope twee jaar versnelde groei, met verskeie nuwe ontwikkelings wat tot stand kom. Soos in hierdie uitgawe berig word, is die hipermoderne Tegniese Opleidingsentrum van die Orania CVO Skool opgerig teen ‘n koste van sowat R7,5 miljoen pas ingewy. Dit geld ook as ‘n hoeksteen vir tersiêre opleiding, insluitende universitêre onderrig, te Orania.
Residensiële ontwikkeling van sowat 80 enkelwonings in verskillende projekte is in proses om uitgerol te word, terwyl die grootste nuwe ligte nywerheidsontwikkeling nóg in Orania tans in aanbou is. Benewens nuwe besighede wat open in die dorp, doen nie minder as vier supermarkte plaaslik fluks besigheid.
Voorts is ‘n behuisingsprojek vir jong gesinne, die #mySTAD-projekmet sowat 75 eenhede, pas aangekondig.
Die Orania Verteenwoordigende Raad (OVR) as verkose verteenwoordigende plaaslike bestuur vir Orania, is besig om sy bevoegdhede te vestig as oorkoepelende liggaam verteenwoordigend van aangrensende eiendomme met verskillende eienaarskappe binne die Groter Oraniagebied. Een van die eerste aansoeke wat voor die OVR dien, is dié van die VKN maatskappy om ‘n agri-landgoed op ‘n aangrensende plaas te ontwikkel.
Inmiddels word ‘n omvattende veiligheidstrategie vir Orania en sy hele omliggende streek tans geïmplementeer deur die nuutgestigde en unieke landelike veiligheidsmaatskappy OVD Veiligheid, oor wie ook in hierdie uitgawe berig word.
Saam met hierdie groeiproses het Orania ook sterk uitdagings om te hanteer, bv. die bestuur van ‘n effektiewe verblyfregproses, die handhawing van die praktyk van eie arbeid en sinvolle uitbou van die Afrikanervolksidentiteit binne ‘n multikulturele land. Geloof, bekwaamheid en harde werk vorm egter kennelik die vernaamste drie riglyne in die Orania-gemeenskap.
Die duisterfluisteraars wat Afrikaans se dood voorspel, is van hul breinselle beroof. Dit is die gevolgtrekking waartoe ‘n mens kom indien gekyk word na die bydraes vir die Wilde Woordeboek wat Joey Basson, vakhoof van Afrikaans by Hoërskool Richardsbaai haar leerlinge laat opstel het.
Daaronder is ‘n Afrikaanse vertaling vir raves waar jong mense hul lywe rondpluk - van die voorstelle sluit in raaswals, zombidans, maltrap, kopspin of hottentotsgoddans. Wanneer jy volgende keer spare ribs wil bestel, verras gerus die kelner met ‘n versoek vir evabeentjies, vleiskitaartjies of otgenot.
Hoe gemaak met die lekker Engelse woord stapler - probeer draadjiedrukker of papiervampier. Wat van iemand wat ongeskik verklaar word vir werk? Pleks om te sê hy is geboard, laat die man liewer sagte plankies kap, sê hy werk by die suikermyn, hy is onklaar verklaar of hy is gerak.
Is jy in ‘n perdebui (bad mood) omdat iemand besig is om jou handvatsels glad te vat (rond te shunt)? Jy is mos nie ‘n sponskind (softy) nie, jy met daardie natuurlike noedelhare (spiral perm)? Onthou jy nog hoe jy druktyd (sweet sixteen) beleef het? Miskien moet jy maar ‘n loslooitjie (affair) aanknoop om jouself op te beur. Nooit gedink my blindederm sal lank genoeg wees (ek sal die guts hê) om dit voor te stel nie, né?
Wat van ‘n fundivakie vir ‘n nerd? Spin jy jou driewiel (tantrum) omdat jy vanoggend weer besef het jou vriend is ‘n onrehabihiteerbare skouervlieg (back seat driver)? Dit sal my ook ystervarke laat vang (‘n gasket laat blaas) as iemand heeltyd soos ‘n koopsebliefie (rep) sy stembande om my ore rek (nag).
Hy het seker maar vanoggend weer ‘n effense bewerlewertjie (hangover) ná gisteraand se gekuier oor die polisiekoffie (halfjackie). As hy weer iets sê oor jou bestuursvernuf en jy trek holrug (kry creeps), sê vir hom hy soek vir gips en steke (watch it)!
Gaan huis toe, groet die bure se brommerboel (brandsiek brak) en tooi jouself in jou mooiste saterdrag (informele klere) vir daai mog dit trof (blind date). Komaan, klim uit die streskas (unwind). Slaan ‘n vleismolessie (stew) aanmekaar, haal die jeugdeeg (make-up) van jou gesig af en snik jou sorge weg in ‘n bloplappie (tissue).
Hou sommer môre ‘n vakbondvastrap (toi-toi) voor jou werkplek en vra vir ‘n verhoging om te betaal vir die hysbakkies (face lift) waarvan jy droom
Die Mediumtermyn Begroting wat Minister van Finansies Pravin Gordhan op 26 Oktober 2016 voor die Parlement gelê het, bevat eintlik inherent die volgende slegte nuus:
Die belastingtekort is R11 miljard, wat styg na R23 miljard op die langer termyn.
Om die begroting in toom te hou, moet staatsuitgawes met R70 miljard oor die volgende twee jaar besnoei word – met geen daadwerklike teken hoe dit gedoen gaan word nie.
Om die belastingtekort aan te spreek, moet belasting met R43 miljard verhoog word – ‘n swaarder las op die bevolkingsminderheid wat belasting betaal.
Maatskaplike toelaes word met R10 per ontvanger per maand verhoog, wat beteken ongeveer 17 miljoen x R10 = R170 miljoen.
Daar word vir R147 miljard begroot net om die rente op staatskuld te betaal.
Die korttermyn groeikoers van die BNP word op 0,5% gestel – onvoldoende ekonomiese groei om ‘n verskil aan die huidige feitlik stagnante ekonomie te maak.
Met die groot bloedsuiers in die begroting, die staatsondernemings soos SAL, Eskom, die Poskantoor, Prasa, Landbank, PetroSA, ens. word geen plan gewys nie.
Voordat daar nie vir hierdie kernsake met daadwerklike oplossings vorendag gekom word nie, is daar weinig hoop dat SA met sy ryk natuurlike hulpbronne en entrepreneurspotensiaal uit sy ekonomiese moeras gaan kom.
Die bekendmaking van die langverwagte verslag van voormalige Openbare Beskermer Thuli Madonsela oor beweerde staatskaping deur die Gupta-sindikaat het bevestig wat die meeste Suid-Afrikaners al lankal vermoed en geweet het, nl. dat pres. Jacob Zuma en die Gupta-gebroedsel betrokke is by massiewe korrupsie van staatsfondse en manipulering van selfs kabinetsaanstellings. Dit volg op uitgerekte politieke manuvreuring deur die Zuma-kamp en hofaansoeke oor en weer in ‘n poging om bekendmaking van die verslag te verhoed, wat egter uiteindelik tevergeefs geblyk het.
Die vernaamste bevindinge in die OB-verslag van 355 bladsye is die volgende:
Adjunk-minister Jonas is ‘n pos by die Gupta-familie aangebied in ruil vir uitvoerige gunste vir hul familiebesigheid.
Minister Van Rooyen – wat Minister Nene vervang het – het die Saxonwold-area waar die woning van die Guptas is, minstens sewe keer besoek voor sy aanwysing as nuwe Minister van Finansies, een waarvan was die dag tevore.
Gedurende die tydperk 2 Augustus 2015 tot 22 Maart 2016 het uitvoerende hoof van Eskom Brian Molefe vir Ajay Gupta altesaam 44 keer gebel, terwyl Gupta vir Molefe 14 keer geskakel het.
Die aanstelling van die Eskom-raad was onbehoorlik.
Zuma en die uitvoerende gesag het nagelaat om beweringe van Vytjie Mentor asook van Themba Maseko te verifieer en dit geld ook die beweerde knus verhouding tussen Brian Molefe en die Guptas.
Zuma en ander kabinetslede het onregmatig ingemeng in die verhouding tussen banke en Gupta-maatskappye.
Zuma het onregmatig en in verbreking van die Uitvoerende Etiese Kode sy posisie of inligting aan hom toevertrou, misbruik om homself en Gupta-besighede te verryk, terwyl hy aan sy seun voorkeurbehandeling gegee het in die toekenning van staatskontrakte, besigheidsfinansiering en handelslisensies.
Die burgers van SA is benadeel deur die gedrag en optrede van Zuma deurdat hy in gebreke gebly het om die Jonas-beweringe te laat ondersoek.
Die besoek van Minister van Minerale Hulpbronne Mosebenzi Zwane aan Switserland vir samesprekings met die Guptas was onbehoorlik.
Die toekenning deur Eskom van steenkoolkontrakte aan die Gupta-beheerde maatskappy Tegeta was onregmatig.
Regeringsadvertensies is opsetlik gekanaliseer na die Gupta-koerant The New Age.
Zuma het moontlik sy wetlike pligte versuim deur nie al hierdie aangeleenthede te ondersoek het nie of daarteen opgetree het nie.
In haar verslag het Madonsela nie aanbeveel dat Zuma bedank nie, maar instede aanbeveel dat Zuma ŉ kommissie van ondersoek onder toesig van ŉ hoofregter aanstel om al die beweringe in die verslag te ondersoek. Vir doeleindes hiervan moet die Nasionale Tesourie toesien dat die kommissie die nodige hulpbronne ontvang. Die regter van die kommissie van ondersoek mag sy of haar eie personeel aanstel en vir doeleindes daarvan het die kommissie dieselfde magte as die OB.
Die kommissie moet binne 180 dae verslag met voorstelle aan Zuma lewer en hy moet dan binne 14 dae aan die Parlement verslag doen. Madonsela beveel voorts aan dat die Parlement binne 180 dae die Uitvoerende Etiese Kode moet hersien. Die OB moet ook enige moontlik onwettige optrede wat deur die ondersoek ontbloot word, onder aandag van die NVG en Valke bring.
Die OB moet implementering monitor van regstellende stappe wat betref die staatskapingverslag, terwyl die sekretaris van die Parlement en die DG van die Presidensie aan die OB moet verslag doen oor die implementering van die regstellende stappe.
Dit is dus ‘n hele proses wat Madonsela voorstel en wat waarskynlik oor ‘n kwessie van maande uitgevoer gaan word, wat beteken dat die Zumas en die Guptas tyd gaan hê om te hergroepeer en hul verdedigingslinies te reorganiseer. Hoewel Madonsela haar verslag versigtig bewoord het en nie skerp stellings gemaak het nie, dui oorweldigende omstandigheidsgetuienis daarop dat sy ‘n katnes ontbloot het van staatsmisdaad ongeëwenaard in die geskiedenis van SA.
In enige demokratiese land wat sy sout werd is en waarin openbare verantwoordelikheid hoog aangeslaan word, sou die staatshoof onder hierdie omstandighede, onmiddellik moes bedank en krimineel aangekla word. Weens ‘n kombinasie van redes gaan SA egter waarskynlik nog onbepaald in hierdie regeringsgemors sit.
Inmiddels het op die dag van die bekendmaking van die OB-verslag woede teen die Zuma-situasie oorgekook. In Pretoria het die sg. Save South Africa’s Peoples’ Assembly Against State Capturein ‘n volgepakte St. Alban Anglikaanse katedraal byeengekom in ‘n sonderlinge alliansie van uiteenlopende organisasies, instansies en individue en ‘n eendragtige oproep gedoen vir die onmiddellike bedanking van Zuma. Onder die aanwesiges was Paul Mashitile, ANC-leier in Gauteng, Musi Mmaimane, DA-leier, die Kommunistiese leierskap, geestelikes, regsgeleerdes, vakbondleiers, ens.
Die EFF het ‘n gewelddadige massa-protesoptog na die Uniegebou probeer, maar is deur die Polisie met geweld verdryf, waarna hulle winkels en strate geplunder het en die standbeeld van Paul Kruger gevandaliseer het. Die nasionale uitvoerende komitee van die ANC het intussen aangedui dat dit die komende naweek oor die impak van die verslag sal vergader.
Oor die algemeen kan die huidige politieke opset in SA ten beste beskryf word as in ‘n warboel. Eerstens is daar baie persone in die Zuma-dampkring – kabinetslede, senior staatsamptenare, premiers en sakelui – wat òf bewus was van die wydverspreide korrupsie of daarin betrokke was en wat op een of ander wyse verantwoording sal moet doen. Tweedens word wyd aangedring op die onmiddellike bedanking van veral drie ooglopende Zuma-meelopers, nl. Shaun Abrahams (NVG), lt.genl. Berning Ntlemeza (Valke) en Tom Monyane (SAID).
‘n Sleutelvraag op hierdie stadium is, wie gaan instaan vir die regskoste van Zuma van miljoene rand – die belastingbetaler of hyself?
Die groot ligkant van hierdie donkere wolk is dat wat beskryf kan word as die goeie in SA, besig is om die oorhand oor die bose te kry. Daarvoor het baie Christene lank gebid en bid hulle steeds.
Die huidige sterk sprake dat Eskom kan ineenstort en die land in algehele verduistering kan dompel, kan nie geïgnoreer word nie. Indien dit sou gebeur, sou dit beteken geen elektrisiteit vir o.m. beligting, huishoudelike gebruik, pomp van water, bedryf van besighede, instandhouding van sekuriteit en onderhoud van die Internet nie – dus ‘n katastrofale scenario. Daarby sou dit ‘n tragedie sonder weerga wees – dat die bestuur van ‘n ontwikkelde geïndustrialiseerde land nie in staat is om sy nasionale elektrisiteitsnetwerk in stand te hou nie.
Hoe dit ookal sy, hoe moet die gewone bona ﬁde Suid-Afrikaanse burger hom- of haar- self onder hierdie omstandighede oriënteer? Hierdie vraag kan ten beste beantwoord word indien die volgende realiteite oftewel brokstukke van die Eskom-legkaart bymekaar gesit word:
Huidig in spitstyd het Suid-Afrika in totaal 32 GW elektrisiteit nodig en dit is wat Eskom tans sukkel om te lewer. In 1994 het Suid-Afrika 37,6 GW kapasiteit gehad. Gebrekkige instandhouding en disfunksionele opwek- king het tot die verlies gelei, met beskikbare kapasiteit wat bv. in Desember 2014 tot selfs 24 GW gedaal het.
• In 1992 het die regering / Eskom met die BHP Billiton ‘n ooreenkoms gesluit waardeur die maatskappy vir sy smelters te Richardsbaai en Maputo by Eskom krag sou koop teen ‘n prys onder die produksiekoste van Eskom. Hierdie ooreenkoms kon nog nooit geregver- dig word nie en tans tap die smelters sowat 1 300 MW van Eskom se huidige vermoë - en indien dit beëindig kan word, sou dit alle Fase 1 beurtkrag onmiddellik uitskakel.
• Die Witskrif oor Energie van 1998 het ele- ktrisiteitstekort in 2007 voorspel, maar die destydse kabinet het ‘n moratorium op nuwe Eskom kragstasies geplaas, met die hoop dat die private sektor sou toetree, wat egter nooit gebeur het nie, hoofsaaklik a.g.v. die uitvloei van kundigheid uit die land.
• In 2005 het die regering besluit om die Medupi en Kusile kragstasies te bou, maar geeneen van hulle is nog naastenby by produksiestadium nie. By Medupi staak tans 13 000 van die 14 000 werkers. Dit lyk of die totale projekkoste vir hierdie twee krag- stasies op hierdie stadium sowat R50 miljard beloop.
• Eskom bestee tans meer as R1 miljard per maand aan diesel om sy noodkragopwekkers in die Suid- en Wes-Kaap aan die gang te hou. Volgens ‘n berig in die Sunday Times is van hierdie dieselverskaffers aan Eskom ANC-kaders, waaronder ‘n tandarts en ‘n skoonheidsterapeut.
• In Januarie vanjaar het Eskom die regering gevra vir ‘n onmiddellike kontantinspuiting van R3 miljard om dieselaankope oor die ko- rttermyn te ﬁnansier. Dit is bo en behalwe die R20 miljard hulppakket wat Minister van Finansies Nhlanhla Nene in sy begrot- ingsrede in Oktober verlede jaar vir Eskom geoormerk het.
• Intussen lyk dit of die regering voete sleep om die kragnetwerk in SA te privatiseer en hoewel drie rondtes van goedgekeurde al- ternatiewe energieverskaffers reeds deur die Dept. van Energie afgehandel is, is dit te min om ‘n wesentlike verskil aan die to- tale energiebehoeftes van die land te maak. Inmiddels blyk dit ook dat die eintlike rede waarom die voorsitter van die Eskom-raad Zola Tsotsi vroeër vanjaar verplig was om te bedank, die feit is dat hy drasties die inbring van private kragverskaffers in die nasionale netwerk voorgestaan het.
• Dit lyk egter of daar tans meer onaf hanklike kragprodusente is, hoofsaaklik in die son- en windsektor wat besig is om infrastruktuur op te rig vir die opwekking van sowat 18 000 MW krag. Hulle moet egter nog deur die goedkeuringsproses gaan om by die bestaande nasionale netwerk ingeskakel te kan word.
• Intussen spook Eskom om die uitstaande to- tale skuld van munisipaliteite van R3,68 miljard in te vorder, o.m. deur drastiese afsny van krag aan 20 munisipaliteite gedurende spitstye.
• Soweto alleen skuld Eskom R4 miljard, maar nog geen aksie hierteen is geneem nie.
• Dan is daar natuurlik ook die ooreenkoms wat Minister van Energie Tina Joemat-Pettersson verlede jaar met die Russe gesluit het teen ‘n kontrakbedrag van R1 triljard, wat skynbaar meer is as die totale jaarlikse be- groting van die SA staatskas.
• Die verliese wat Eskom ly a.g.v. onwettige kragaftapping en kabeldiefstal, is geweldig, met betroubare syfers moeilik bekombaar.
• Dit blyk ook dat die hoof kantoor van Eskom onder sg. Exercise Breaking Dawn ‘n inoefening gehou het sou dit gebeur dat die krag- netwerk totaal in duie stort.
• Ekonome reken dat beurtkrag die land tans tussen R20 miljard en R60 miljard per maand kos.
Die aanduidings is dat indien Eskom sou platval, dit minstens twee weke sou duur voor- dat dit naastenby weer in bedryf sou wees. Wat die geval ookal mag wees, dit is duidelik dat, soos een kommentator opmerk, die Eskom- krisis die grootste bedreiging is wat SA die afgelope 100 jaar in die gesig gestaar het. Dit is egter logies om tot die gevolgtrekking te kom dat die Eskom-krisis kunsmatig is en dat volkome menslik-rehabiliteerbaar is. In geheel gesien, lê die sentrale oplossing waarskynlik in grootskaalse privatisering van energieverskafﬁng in SA.
Dit is teen hierdie agtergrond dat die ge- wone landsburger hom- of haarself - indivi- dueel en groepsgewys - vir die toekoms moet
Kommer oor Chinese in Suid-Afrika
Kommer bestaan oor die teenwoordigheid, invloed en werklike bedoelinge van die snelgroeiende aantal Chinese in Suid-Afrika, tans betroubaar beraam op minstens 350 000, hoewel die getal in werklikheid meer as 0,5 miljoen kan wees.
Nie slegs is groot getalle Chinese in die stedelike komplekse van die land aanwesig nie,maar daar is tans haas geen plattelandse dorpie sonder Chinese winkels en handelaars nie, veral in die Vrystaat.
Dit is welbekend dat China aktief sy teenwoordigeheid en ekonomiese betrokkenheid op die vasteland van Afrika bevorder, maar dat dit veral sy oog het op Suid-Afrika as die voorste ekonomie op die vasteland met die mees gevestigde infrastruktuur. Op politieke gebied bestaan hartlike samewerking tussen die huidige SA regering en die bewindhebbers in Beijing.
Voortspruitend hieruit het China die grootste handelsvennoot van SA geword met tweerigting handelsverkeer wat vanaf reeds 2012 tot 2013 met 32% gespring het vanaf R205 miljard tot R270 miljard. Dit sluit in groot wedersydse beleggings, bv. Chinese maatskappye wat mynmaatskapppye in SA gekoop het, 'n Chinese bankgroep wat 20% aandeel in Standard Bank gekoop het, Naspers wat 'n groot aandeel in die Chinese Internetmaatskappy Tencent het, ens.
China soek veral grondstowwe en minerale by SA, terwyl van hier af op massiewe skaal Chinese vervaardigde verbruikersgoedere ingevoer word.
Hoewel die geskiedenis van Chinese in SA oor die afgelope 150 jaar strek, toon 'n Franse studie wat gepubliseer is op die webwerf www.remi.revues.org hoedat veral sedert die laat negentigerjare en in hierdie eeu migrasiegolwe vanaf China na SA plaasgevind het. Nadat in die sewentiger- en tagtigerjare heelwat burgers van Taiwan na SA gekom het, het hulle getalle weer gekrimp en het die groot stroom Chinese vanaf die vasteland gekom.
Die Franse verslag wys in besonder patrone uit van vestiging van Chinese op Vrystaatse plattelandse dorpe. Baie van hierdie Chinese kom vanaf die mindergegoede en plattelandse provinsie Fujian en dikwels kom hulle die land onwettig vanafbuurstate binne.
Chinese word in SA in terme van die nuwe rassewetgewing van die huidige regering geklassifiseer as "swart" en daarom is hulle nie onderhewig aan voorskrifte vir swart ekonomiese bemagtiging nie. Voorts bestaan in die praktyk twyfel oor die mate waarin Chinese sakelui BTW en ander SA belasting betaal.
Huidiglik is die groot nuus die bouwerk wat begin is aan die reuse Chinese stad op 1 600 ha by Modderfontein aangrensend aan Sandton. Hierdie grond is deur 'n Chinese konglomeraat gekoop en tans is 300 residensiele eenhede en 'n uitgebreide straat- en padnetwerk besig om gestalte aan te neem. Volgens beplanning gaan daar uiteindelik voorsiening gemaak word vir 30 000 gesinne en 20 000 werksgeleenthede. Volgens die hoofoperasionele beampte van die ontwikkelingsmaatskappy, Zendai South Africa, Du Wendui, is dit 'n 10 tot 15 jaar projek, met die doel om die Manhattan van Afrika tot stand te bring. "Dit gaan die toekomstige hoofstad van Afrika word," word Wendui aangehaal. Die projek sluit in 'n sentrale sakekern, hospitaal en mediese fasiliteite, 'n biblioteek, uitgebreide ontspanningsgeriewe, kerke, ens.
Zendai Africa word in die projek in vennootskap bygestaan deur PCCW Global, die Hong Kong-gebaseerde afdeling van multinasionale telekommaatskappy HKT dit is en die mikpunt om die hele projek tegnologies op 'n uiters gevorderde vlak te laat funksioneer. Verder word berig dat Edenvale wat aan Modderfontein grens, reeds krioel van Chinese met uithangborde slegs in Chinees, terwyl Cyrildene, 'n klipgooi weg, ook reeds as 'n Chinese voorstad bestempel word.
Terwyl daar ook positiewes is in verhoudinge met China en Chinese nie geëtiketteer wil word nie, bestaan daar twyfel oor die werklike bedoelinge van die Kommunistiese regering in China, veral met die SA regering wat kwesbaar is vanwee wydverspreide korrupsie.
In buurstate soos Zimbabwe is die Chinese ook al deeglik ingegrawe, terwyl onderhandelinge aan die gang is met Angola en Namibie oor vlootbasisse vir China aan die Atlantiese kus. Twee eeue gelede het Napoleon gese, in Afrikaans aangehaal: "China is 'n slapende reus; laat haar slaap, want as sy wakker word, gaan sy die wereld roer." China is nou reeds geruime tyd wakker en kennelik besig om die wereld te roer, ook in SA.
Video van Projek Opstaan
Ditsem Nuus het ‘n kort video laat maak oor Projek Opstaan wat die koerant sedert 2011 bedryf onder behoeftige kinders, hoofsaaklik blank, woonagtig te Erlichpark, Bloemfontein. Die video op Youtube kan gesien word by hierdie skakel. www.youtube.com/watch?v=mM2up6Rlr5o
In ‘n mediaverklaring sê die Nasionale Konserwatiewe Party dat in samewerking met Miljoen stemme vir Steve alle organisasies, besighede en individue genooi word om ‘n Eenheidsberaad op 25 Februarie 2017 by die NG Kerk h/v Dickensonlaan en Trumperstraat, Waverley, Pretoria, by te woon.
Syngenta Grain Academy 2017 geloods
Bladsy 92 van 99